Data was extracted from:https://www.infomed.co.il/treatments/laser-tattoo-removal/

הסרת קעקועים (Laser Tattoo Removal)
טיפולים אסתטיים
3 דקות קריאה
כללי
שאלות ותשובות
מאמרים
מטרת הטיפול
בעזרת שיטות חדשות של הסרת קעקועים באמצעות לייזר, ניתן להעלים את כתובת הקעקע, עם
תופעות לוואי
מזעריות. כך זה עובד: הלייזר מסיר את כתובת הקעקע, על ידי פירוק צבעי הפיגמנט שלה, באמצעות קרן אור בעוצמה גבוהה.
פיגמנט קעקע שחור סופג את כל אורך הגל של הלייזר, לכן זהו הצבע הקל ביותר לטיפול. בצבעים אחרים ניתן לטפל באמצעות מכשירי לייזר מסוימים, בהתאם לפיגמנט של הצבע.
תהליך הטיפול
מספר הטיפולים של  הסרת קעקועים יקבע בהתאם לגודל הכתובת ולצבעיה. ניתן להסיר את הכתובת בשניים עד ארבעה טיפולים, אם כי לעתים יש צורך בטיפולים רבים יותר. יש לקבוע פגישת התייעצות, במהלכה מומחה מוסמך מעריך את מצבו האישי של הנבדק ומעניק יעוץ לגבי הטיפול.
טיפול הסרת קעקועים בלייזר שונה בין מטופל למטופל, בהתאם לגיל, גודל הכתובת וסוג הכתובת (חובבנית או מקצועית). צבע עורו של המטופל והעומק אליו הצליח לחדור
פיגמנט
הצבע של כתובת הקעקע, משפיעים אף הם על שיטת ההסרה.
באופן כללי זה מה שקורה במהלך ביקור אחד במרפאה, לצורך הסרת קעקועים, תוך שימוש בלייזר מהסוג החדיש יותר:
·
מניחים על עיניו של המטופל מגני עיניים.
·
בודקים את תגובת העור ללייזר, על מנת לקבוע מהי האנרגיה המתאימה ביותר לביצוע הטיפול.
·
טיפול הסרת קעקועים מורכב מהצמדת מכשיר ידני אל העור והפעלת אור הלייזר. מטופלים רבים מתארים את התחושה בטיפול כמו התזה של שמן, או חבטה של רצועת גומי על העור.
·
כתובות קעקע קטנות דורשות פחות פעימות, כתובות קעקע גדולות דורשות מספר רב של פעימות. בכל מקרה יש צורך במספר טיפולים ובמספר ביקורים במרפאה. בכל טיפול הסרת קעקוע, כתובת הקעקע אמורה להתבהר באופן הדרגתי.
·
מיד לאחר הטיפול מניחים על האזור המטופל שקית קרח, על מנת להרגיע אותו. המטופל יתבקש למרוח משחה או קרם אנטיביוטיים. כדי להגן על האזור המטופל חובשים אותו בתחבושת. כמו כן, יש לכסות את האזור המטופל בחוסם שמש, כאשר נמצאים בשמש.
ברוב המקרים של הסרת קעקוע לא נדרשת הרדמה משום סוג. יחד עם זאת, בהתאם למיקום הכתובת ולסף הכאב של המטופל, יתכן שהרופא יחליט להשתמש בהרדמה מסוג מסוים (קרם מרדים, זריקה לשיכוך כאבים באזור המטופל).
סיכונים
תופעות הלוואי של טיפול הסרת קעקועים בלייזר, הן מזעריות ביותר. אולם לפני שמקבלים החלטה, כדאי לקחת בחשבון את הגורמים הבאים:
·
קיימת סכנה להתפתחות זיהום באזור בו נמצאים הקעקועים. כמו כן קיימת האפשרות שהצבע לא יוסר לחלוטין. וקיים סיכון קטן שהטיפול יותיר צלקת קבועה.
·
קיים סיכון להיפופיגמנטציה, מצב בו גוון העור באזור המטופל יהיה בהיר יותר מגוון העור שמסביב, או היפרפיגמנטציה, מצב בו גוון העור באזור המטופל יהיה כהה יותר, מאשר העור שסביבו.
·
קעקועים קוסמטיים כמו תיחום שפתיים, צביעת פס על העפעף (איילינר) וצביעת גבות, עלולים להפוך להיות כהים יותר, בעקבות טיפול הסרת קעקע בלייזר. טיפול נוסף בכתובות שהפכו כהות יותר, בדרך כלל גורם להן לדהות.
הטיפול שאחרי הניתוח
הודות לטכנולוגיה חדישה, הסרת קעקוע בלייזר הפך להיות טיפול הרבה יותר יעיל, עם סיכון קטן ביותר להצטלקות. במקרים רבים טיפול הסרת קעקועים בלייזר בטוח הרבה יותר משיטות טיפול מסורתיות אחרות דוגמת ניתוח, גירוד (דרמבריישן) או סלבריישן (שפשוף האזור המקועקע באמצעות פד גזה טבול בתמיסת מלח), זאת בשל יכולתו הייחודית לבחור את הפיגמנט המטופל.
במקרים רבים, צבעים מסוימים מוסרים ביעילות רבה יותר מאחרים. ידוע שכתובות קעקע בצבע כחול/שחור מגיבות היטב לטיפול הסרת קעקועים בלייזר – התגובה של צבעים אחרים עדיין נחקרת.
שייך לתחום: ניתוחים בתחום
רפואה אסתטית